
 REPUBLIKA HRVATSKA
 POŽEŠKO-SLAVONSKA ŽUPANIJA 
 OPĆINA BRESTOVAC


Bilješke uz financijske izvještaje za
razdoblje od 01. siječnja do 31. prosinca 2024. godine


Uvodna bilješka – podaci o obvezniku:

Općina Brestovac
Požeška 76
34322 Brestovac

OIB: 53610608235
Matični broj: 02580390
Broj RKP-a: 32490
Šifra općine: 035
Razina: 22 
Razdjel: 000
Šifra djelatnosti: 8411 – Opće djelatnosti javne uprave
Broj računa: HR9225000091803500004


Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.
Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.
Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.
Općina Brestovac nema proračunskih korisnika te su redovni i konsolidirani godišnji izvještaji identični.








Bilješke uz obrazac PR-RAS:

Prihodi poslovanja: 

	6 PRIHODI POSLOVANJA
	2023
	2024

	61 Prihodi od poreza
	604.129,34
	764.979,62

	63 Pomoći iz inozemstva i od subjekata unutar općeg proračuna
	1.160.859,86
	882.263,77

	64 Prihodi od imovine 
	35.354,30
	38.219,50

	65 Prihodi od upravnih i administrativnih pristojbi, pristojbi po posebnim propisima i naknada
	197.055,25
	491.631,79

	68 Kazne, upravne mjere i ostali prihodi
	2.676,16
	1.956,35

	UKUPNO
	2.000.074,91
	2.179.051,03



Šifra 611 Porez i prirez na dohodak
Prihodi po ovoj osnovi odnose se na porez i prirez na dohodak od nesamostalnog rada koji je 25% veći u odnosu na prethodno razdoblje.

Šifra 613 Porezi na imovinu
Prihodi po ovoj osnovi odnose se na porez na kuće za odmor, te na porez na promet nekretnina i veći su za 59% u odnosu na prethodnu godinu zbog ostvarene veće vrijednosti u prometu nekretninama.

Šifra 614 Porezi na robu i usluge
Prihodi po ovoj osnovi odnose se na porez na potrošnju alkoholnih i bezalkoholnih pića, te porez na tvrtku koji je ukinut novim Zakonom o lokalnim porezima, pa su prihodi ostvareni od naplate dospjelih tražbina iz ranijih razdoblja i veći su za 6% u odnosu na prethodno razdoblje. 

Šifra 6331 Tekuće pomoći proračunu iz drugih proračuna 
Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 535.718,87 eur što je 45% manje ostvarenje u  odnosu na prethodnu godinu. Prihodi se odnose  na kompenzacijsku mjeru iz državnog proračuna za siječanj-prosinac 2024. koja se od 01.01.2021. godine evidentira na osnovnom računu 6331. U 2023. godini ostvarena je i tekuća pomoć iz županijskog proračuna zbog elementarne nepogode koja je pogodila imovinu i nasade stanovnika općine dana 19.07.2023. godine.

Šifra 6332 Kapitalne pomoći proračunu iz drugih proračuna 
Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 346.544,90 eura.
Pomoći se odnose na sufinanciranje projekata od strane Ministarstava:
· 128.328,04 eura, donacija – ustupanje vojnog mosta u naselju Borčevci od Ministarstva obrane,
· 45.000,00 eura za izgradnju fitnes igrališta na otvorenom (Ministarstvo turizma i sporta)
· 22.500,00 eura za nabavku komunalnog stroja (Fond za zaštitu okoliša i energetsku učinkovitost)
· 4.998,11 eura za Aglomeraciju Požega ( Tekija doo )
· 19.000,00 eura za modernizaciju javne rasvjete u naselju Busnovi (Ministarstvo prostornog uređenja,graditeljstva i državne imovine)
·  17.718,75 eura za Ivandol, arheološko nalazište Njive (Ministarstvo kulture i medija)
· 40.000,00 eura za sanaciju nerazvrstane ceste u Nurkovcu (Minostarstvo regionalnog razvoja i fondova europske unije)
· [bookmark: _Hlk190427124]33.000,00 eura za izgradnju pješačke staze u naselju Donji i Gornji Gučani (Minostarstvo regionalnog razvoja i fondova europske unije)
· 36.000,00 eura za izgradnju pješačke staze u naselju Busnovi (Minostarstvo regionalnog razvoja i fondova europske unije)

Šifra 6413 Kamate na oročena sredstva i depozite po viđenju
Prihodi se odnose na kamate na depozite po viđenju kod Adikko banke d.d. i veći su u odnosu na prethodnu godinu za 138% zbog većeg stanja novčanih sredstava na žiro računu u odnosu na prethodnu godinu.

Šifra 6421 Naknade za koncesije
Prihodi po ovoj osnovi se odnose na pripadajuću naknadu za koncesiju zemljišta i u 2024. godini nisu ostvareni i niži su u odnosu na prethodnu zbog  nenaplaćenih tražbina.

Šifra 6422 Prihodi od zakupa i iznajmljivanja imovine
Prihodi po ovoj osnovi se odnose na zakup poljoprivrednog zemljišta u vlasništvu općine i u 2024. godini su ostvareni 36% veći prihodi  u odnosu na prethodnu godinu zbog  naplaćenih tražbina iz ranijih razdoblja.

Šifra 6429 Ostali prihodi od nefinancijske imovine 
Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i u 2024. godini je  ostvareno u iznosu od 1.390,84 eura što je 14% više nego u prethodnoj godini zbog bolje naplate dospjelih tražbina. 

Šifra 6524 Prihodi od doprinosa za šume
Prihodi po ovoj osnovi odnose se na  doprinos za šume naplaćenog na području Općine Brestovac i u 2024. godini iznosi 452.523,95 eura što je 176% više od odnosu na prethodnu godinu. 

Šifra 6532 Komunalne naknade 
Prihodi od komunalnih naknada ostvareni su za 15% više nego u prethodnoj godini zbog bolje naplate tražbina. 

Rashodi poslovanja: 

	3 RASHODI POSLOVANJA
	2023
	2024

	31 Rashodi za zaposlene
	143.243,22
	196.981,11

	32 Materijalni rashodi
	609.997,19
	593.861,58

	34 Financijski rashodi  
	3.279,81
	3.623,98

	35 Subvencije
	8.065,37
	5.717,85

	36 Pomoći dane u inozemstvo i unutar općeg proračuna
	11.828,81
	14.228,75

	37 Naknade građanima i kućanstvu na temelju osiguranja i druge naknade
	270.823,16
	80.251,29

	38 Ostali rashodi
	233.782,35
	194.727,97

	UKUPNO
	1.281.019,91
	1.089.392,53





Šifra 311 Plaće bruto
Rashodi za zaposlene veći su za 31% u odnosu na prethodnu godinu zbog povećanja vrijednosti koeficijenta i osnovice za obračun plaće i zbog povećanja broja zaposlenih tijekom godine u vlastitom komunalnom pogonu. 

Šifra 321 Naknade troškova zaposlenima
Rashodi po ovoj osnovi 43% su viši od rashoda iz prethodne godine zbog isplate neoporezivih naknada radnicima.

Šifra 323 Rashodi za usluge 
Rashodi su ostvareni u ukupnom iznosu od 397.834,33 eura što je 8% više u odnosu na prethodnu godinu. Ovi rashodi se najvećim dijelom  odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta), te rashodi za zdravstvene i veterinarske usluge ,komunalne usluge,  računalne usluge.

Šifra 329 Ostali nespomenuti rashodi poslovanja
U izvještajnom razdoblju je utrošeno 70.788,52 eura. U odnosu na proteklu godinu ovi rashodi  su veći za 4%. Povećanje je značajno na premijama osiguranja za 38% i reprezentaciji 62%, te 136% na ostalim nespomenutim rashodima poslovanja. Ostvaren je i pad od 35% na naknadama za rad predstavničkih i izvršnih tijela, te 12% na pristojbama i naknadama.

Šifra 3431 Bankarske usluge i usluge platnog prometa
Na ovoj poziciji troška iskazani su troškovi u iznosu od 3.362,73 eura i veći su za 7% u  odnosu na prethodno razdoblje  zbog povećanja cijene bankarskih usluga.

Šifra 3661 Tekuće pomoći proračunskim korisnicima drugih proračuna
Na ovoj poziciji troška su iskazani troškovi Osnovnoj školi D. Lerman iz Brestovca za sufinanciranje školske djelatnosti. U 2024. godini ostvareni su manji troškovi za 2% u odnosu na prethodno razdoblje.

Šifra 372 Ostale naknade građanima i kućanstvima iz proračuna 
Rashodi po ovoj osnovi ostvareni su u iznosu od 80.251,29 eur što je 70% manje u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci, te pomoć za otklanjanje posljedica elementarne nepogode koja je bila značajna stavka u 2023. godini.

Šifra 3831 Naknade šteta pravnim i fizičkim osobama
Rashodi po ovoj osnovi ostvareni su u iznosu od 9.377,30 eur i odnose se na pomoć dobrovoljnim vatrogasnim društvima iz naselja Velika, Kaptol, Jakšić i Brestovac za otklanjanje štete na imovini od elementarne nepogodne nastale u 2023. godini.

Šifra 3861 Kapitalne pomoći trgovačkim društvima u javnom sektoru
Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 1.269,12 eura kod izgradnje vodoopskrbnog i odvodnog sustava što je 98% manje u odnosu na prethodno razdoblje zbog manje realizacije izgradnje građevina za javnu vodoopskrbu i odvodnju na području općine.






Prihodi od prodaje nefinancijske imovine:

	7 PRIHODI OD PRODAJE NEFINANCIJSKE IMOVINE
	2023
	2024

	71 Prihodi od prodaje neproizvedene dugotrajne imovine 
	2.426,87
	4.355,99

	72 Prihodi od prodaje proizvedene dugotrajne imovine 
	128,14
	162,00

	UKUPNO  
	2.555,01
	4.517,99






Šifra 7111 Zemljište 
Prihodi se odnose na prodaju poljoprivrednog zemljišta ostvarena u 2024 godini i 80% su veća u odnosu na prethodnu godinu zbog veće vrijednosti prodane imovine.

Šifra 721 Prihodi od prodaje proizvedene dugotrajne imovine 
Prihodi po ovoj osnovi odnose se na prihode od prodaje stanova na rate. 


Rashodi za nabavu nefinancijske imovine:

	4 RASHODI ZA NABAVU NEFINANCIJSKE IMOVINE
	2023
	2024

	41 Rashodi za nabavu neproizvedene dugotrajne imovine 
	21.076,13
	14.574,26

	42 Rashodi za nabavu proizvedene dugotrajne imovine 
	429.683,87
	395.328,40

	45 Rashodi za dodatna ulaganja na nefinancijskoj imovini
	116.423,32
	168.618,65

	UKUPNO  
	567.183,32
	578.521,31




Šifra 4111 Građevinsko zemljište 
Općina je u 2024. godini kupila više zemljišta od fizičkih osoba za formiranje prometnice u gospodarskim zonama u Nurkovcu i Završju.

Šifra 4126 Ostala nematerijalna imovina 

Rashodi nisu ostvareni u 2024 godini jer je Projekt po ugovoru o sufinanciranju  izrade katastra nekretnina za područje k.o. Daranovci i k.o. Zakorenje zaključen 2023. godine.

Šifra 421 Građevinski objekti
Rashodi su 3% viši u odnosu na prethodnu godinu i iznose 423.235,95 eura. 

Šifra 4213 Ceste, željeznice i ostali prometni objekti 
Rashodi su 14% veći u odnosu na prethodnu godinu i iznose 289.043,90 eura. Financirana je izgradnja pješačke staze u naseljima Gornji i Donji Gučani i naselju Busnovi, te sanacija nerazvrstane ceste u naselju Nurkovac. Općini je Ministarstvo obrane ustupilo vojni most u naselju Boričevci u vrijednosti 128.328,04 eura.


 Šifra 4214 Ostali građevinski objekti 
Rashodi su 66% niži u odnosu na prethodnu godinu i iznose 73.959,50 eura. Financirana je 
rekonstrukcija javne rasvjete led svjetiljkama  u naseljima Busnovi i Skenderovci, te uređenje groblja u naselju Brestovac. 

Šifra 4221 Uredska oprema i namještaj
Troškovi su se znatno povećali u odnosu na prethodnu godinu jer je 2024. nabavljen fotokopirni uređaj Canon vrijednosti 3.000,00 eura i drvena garnitura za ribičku kuću vrijednosti 1.200,00 eura. 

Šifra 4227 Uređaji,strojevi i oprema za ostale namjene
Troškovi su se povećali za 513% u odnosu na prethodnu godinu jer je 2024. nabavljen stroj za komunalni pogon vrijednosti 28.125,00 eura, stroj za usitnjavanje drvene mase LINDDANA TP175 PTO. 

Šifra 451  Dodatna ulaganja na građevinskim objektima
U tekućoj godini općina je ulagala u preuređenje  mjesnog doma u naseljima Boričevci i Jaguplije, te je izgrađeno fitness igralište na otvorenom u naselju Brestovac. Općina je investirala u klimatizaciju mjesnih domova u naseljima Busnovi, Deževci, Ivandol i Nurkovac.





Bilješke uz obrazac Bilanca:

Ukupna imovina u 2024. godini povećana je za 6% u odnosu na prethodnu godinu i iznosi 7.398.116,33 eura. Povećanje imovine se odnosi na povećanje financijske imovine, novac u banci. Obveze su se u odnosu na početno stanje povećale za 58% i na dan 31. prosinca 2024. godine iznose 73.631,06 eura. Vlastiti izvori povećani su za 5% u odnosu na prethodnu godinu i iznose 7.324.485,27 eura.   

Šifra 021 i 02921 Građevinski objekti
Na navedenoj poziciji došlo je do smanjnjenja imovine za 3%  zbog obračuna amortizacije, a istovremeno povećanje zbog ulaganja u sanaciju nerazvrstane ceste u naselju Nurkovac. Općini je Ministarstvo obrane ustupilo vojni most u naselju Boričevci u vrijednosti 128.328,04 eura. 
Općina je investirala u rekonstrukciju javne rasvjete led svjetiljkama  u naseljima Busnovi i Skenderovci,  u uređenje groblja u naselju Brestovac, u preuređenje  mjesnog doma u naseljima Boričevci i Jaguplije, te je izgradila fitness igralište na otvorenom u naselju Brestovac.

Šifra 022 i 02922 Postrojenja i oprema
Vrijednost postrojenja i opreme se povećala za 23% u odnosu na prethodnu godinu zbog nabave fotokopirnog uređaj Canon vrijednosti 3.000,00 eura, i drvene garniture za ribičku kuću vrijednosti 1.200,00 eura i stroja za usitnjavanje drvene mase LINDDANA TP175 PTO vrijednosti 28.125.,00 eura. 
.

Šifra 051 Građevinski objekti u pripremi
Općina Brestovac  ima evidentiranu sljedeće građevinske objekte u pripremi u ukupnom iznosu od 134.061,57 eura:
1. Dječji vrtić-novi 28.162,12 eura,
2. Most u naselju Boričevci u iznosu od 29.472,82 eura,
3. Pješačka staza Gornji i Donji Gučani u iznosu od 38.131,13 eura,
4. Pješačka staza Busnovi u iznosu od 38.295,50 eura.

Šifra 055 Ostala nematerijalna proizvedena imovina u pripremi
Općina Brestovac  je isknjižila iz evidencije nematerijalnu proizvedenu imovinu u pripremi projekt za dječji vrtić i školu u naselju Orljavac u iznosu od 53.091,64 eura jer je Ugovorom o prijenosu prava vlasništva bez naknade  Požeško-slavonskoj županiji imovina prešla u vlasništvo županije. 



Šifra 11 Novac u banci i blagajni 
Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2024. godine iznosi  939.807,59 eura. Stanje gotovog novca u glavnoj blagajni na dan 31. prosinca 2024. godine iznosi 151,83 eura.

Šifra 1541 Dionice i udjeli u glavnici-trgovačka društva izvan javnog sektora
Odnosi se na udio  Općine Brestovac u vlasništvu trgovačkog društva Tekija d.o.o. iz Požege u vrijednosti 300.490,00 eura, udio u trgovačkom društvu Komunalac Požega d.o.o. u vrijednosti  52.969,67  eura i udio u trgovačkom društvu Zlatni Papuk d.o.o. u vrijednosti 1.000,00 eura. 
28.11.2024. godine je društvu Tekija d.o.o. pripojeno društvo Vode Lipik d.o.o., te je nakon pripajanja udio općine porastao za 3.900,00 eura.

Šifra 16 Potraživanja za prihode poslovanja
Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade. 

Šifra 161 Potraživanja za poreze 
Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 23.399,22 eura, a Porezna uprava  obavlja poslove vezano za utvrđivanje i naplatu općinskih poreza. 

Šifra 169 Ispravak vrijednosti potraživanja 
Zbog starosti duga preko jedne godine i više, za  potraživanja na šifri 161 do 168 su ispravljene vrijednosti u iznosu od 68.937,91 eura. Ispravci vrijednosti su povećani za porez na promet nekretnina, potraživanja za komunalnu naknadu i komunalni doprinos.

Šifra 171 Potraživanja od prodaje nefinancijske imovine 
Navedena potraživanja u ukupnom iznosu od 40.996,57 eur odnose se na potraživanja za prihode od prodaje poljoprivrednog zemljišta i potraživanja za prodane stanove. Ista su manja za 8% u odnosu na prethodnu godine zbog naplate dospjelih tražbina.
Šifra 179 Ispravak vrijednosti potraživanja za prodanu nefinancijsku imovinu
Zbog starosti duga preko jedne godine, za  potraživanja na poziciji 171 je ispravljena vrijednost u iznosu od 32.003,09 eura.
Šifra 2 Obveze 
Stanje obveza iskazano na dan 31. prosinca 2024. godine iznosi 73.631,06 eura, od toga dospjele obveze iznose 0,00 eura i nedospjele obveze 73.631,06 eura. 

Nedospjele obveze odnose se na obveze za rashode poslovanja u iznosu od 73.631,06  eura (plaće zaposlenih za prosinac 2024. godine koje dospijevaju u siječnju 2025. godine u iznosu od 15.093,04 eura, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2025. godine u iznosu od 40.146,53 eura, obveze za financijske rashode 0,00 eura, obveze za subvencije 349,00 eura, obveze za pomoći 1.200,00 eura, obveze za naknade građanima 1.709,46 eura,  ostale tekuće obveze 5.846,29 eura,  obveze za nabavu dugotrajne imovine u iznosu od 9.286,74 eura. 

Šifra 9 Vlastiti izvori
U odnosu na prethodnu godinu vlastiti izvori su se povećali i iznose 7.324.485,27 eura. Došlo je do povećanja vlastitih izvora iz proračuna zbog nabave opreme i investicija u  dugotrajnu imovinu, zbog donacije vojnog mosta u Boričevcima, te evidencije nekretnina-puteva u k.o. Brestovac, k.o. Završje, k.o.Dolac i k.o.Nurkovac.
Također je došlo do smanjenja vlastitih izvora iz proračuna zbog isknjiženja iz evidencije dugotrajne imovine zemljišta koje je sudskim postupkom, tj. z.k. ispravkom upisano pravo vlasništva na RKT župu Brestovac,  isknjiženja škole u Orljavcu zbog prijenosa vlasništva bez naknade na Požeško-slavonsku županiju, te isknjiženja 4 zemljišta iz evidencije jer je inventurom utvrđeno da nisu u vlasništvu općine.

Na dan 31. prosinca 2024. godine višak prihoda poslovanja iznosi 4.826.250,08 eura, višak primitka od financijske imovine iznosi 425,14 eura, što sveukupno iznosi 4.826.675,22 eura.
Manjak prihoda od nefinancijske imovine iznosi 3.978.898,24 eura. 

Šifra 991 i 996 Izvanbilančni zapisi
Izvanbilančni zapisi se odnose na  ulaganje općine u tuđu imovinu vrijednosti 682.589,87 eura:
1. Kapelica Deževci 24.618,38 eura,
2. NK Mladost Pavlovci 46.277,97 eura,
3. Lovačka kuća Orljavac 3.008,51 eura,
4. Rukometno igralište Brestovac 2.680,62 eura,
5. Ribička kuća Zvečevo 3.174,48 eura,
6. Školska dvorana, 592.770,33 eura,
7. Lovačka kuća Bolomače 4.409,19 eura,
8. Dječje igralište Skenderovci 5.654,39 eura,

te na izdane zadužnice u vrijednosti 857.435,77 eura:
1. Vjerovniku Ina d.d.  temeljem Ugovora o korištenju kreditne INA kartice, iznos do 6.636,14 eura, OV-5605/13,
2. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 13.272,28 eura, OV-6330/2018,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 6.636,14 eura, OV-6331/2018,
4. Vjerovniku RH; Ministarstvo regionalnog razvoja i fondova EU, temeljem jamstva po ugovoru-izrada projektne dokumentacije, iznos do 66.361,40 eura, OV-6929/18.,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Nurkovcu, iznos do 66.361,40  eura, OV-5562/20,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Vilić Selo, iznos do 75.000,00  eura, OV-4956/2023.
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Ivandol, iznos do 75.000,00  eura, OV-6290/2023.
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Boričevci, iznos do 75.000,00  eura, OV-6291/2023.
9. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma u naselju Nurkovac, iznos do 75.000,00  eura, OV-9845/2023.
10. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Donji i Gornji Gučani, iznos do 75.000,00  eura, OV-8649/2024.
11. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanaciju nerazvrstane ceste u naselju Nurkovac, iznos do 75.000,00  eura, OV-8650/2024.
12. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Busnovi, iznos do 75.000,00  eura, OV-8651/2024.

Osim navedenih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.


Bilješke uz obrazac Obveze:

Stanje obveza 1. siječnja 2024 godine, odgovara stanju obveza na kraju prosinca 2023. godine i iznosi 46.758,99 eura. To je početno stanje iskazano u Izvještajima o obvezama za sva razdoblja u 2024. godini. 
 
Stanje obveza iskazano na dan 31. prosinca 2024. godine iznosi 73.631,06 eura od toga dospjele obveze iznose 0,00 eura i nedospjele obveze 73.631,06 eura. 

Nedospjele obveze odnose se na obveze za rashode poslovanja u iznosu od 73.631,06  eura (plaće zaposlenih za prosinac 2024. godine koje dospijevaju u siječnju 2025. godine u iznosu od 15.093,04 eura, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2025. godine u iznosu od 40.146,53 eura, obveze za financijske rashode 0,00 eura, obveze za subvencije 349,00 eura, obveze za pomoći 1.200,00 eura, obveze za naknade građanima 1.709,46 eura,  ostale tekuće obveze 5.846,29 eura,  obveze za nabavu dugotrajne imovine u iznosu od 9.286,74 eura. 


Brestovac, 14. veljače 2025. godine 

                                                                                                     Općinski načelnik:

Zdravko Mandić, ing.


Osoba za kontakt: Sanda Marinac, dipl. oec.
Telefon i e-mail za kontakt: 034 281 697, sanda.marinac@po.t-com.hr 

